YIKUMA YILEMU YA MU LIJI LIA ZAMBI | JEREMIA 51-52
Liji lia Yehova lia Kumanunuka ha Yuma Yeswe
Yehova kambile pundu yuma yize te muyilingiwa kulutwe lia matangwa
‘Kukalula mivu’
51:11, 28
A-Midia ni A-Persia kapwile ni mana anji a kukalakala ni mata akwasa nawa te kakutenga uta wa manana ngwe uta wo ulemu. Ayo te kakukalula kanawa mivu yo hanga yisongoloke
“Tujita twa Babilonia hanalitwamina kwasa jita”
51:30
Mukanda wa Nabonido unambe ngwo: “Maswalale a Siru kanjilile mu Babilonia cha kuhona kwasa jita.” Kota chino chinalumbunuka ngwo, kakashile jita nawa chino chinalite ni uprofeto wa Jeremia
‘Babilonia muyalumuka mulumba wa yipuzu [nawa] muyipwa yahululu ndo ku miaka’
51:37, 62
Uhenya wa Babilonia waputukile kuhwa ha mwaka wa 539 K.M.J. Muze Alexandre Munene ambile kupwisa Babilonia ngwe mbonge yenyi, alioze hazehene iye yafwa. Ku uputukilo wa mashimbu ja akwa-Kristu, mu Babilonia mwapwile chimwe chihunda chize te mwatwama A-Yunda, chino che chatwalile Postolo Petulu kumeneka mbonge ya Babilonia. Alioze ku sekulu ya muchiwana ha M.J., mbonge te hi yapwa yikulu, te kuyatwamineko nawa
cjk_Latn cjk_Latn cjk_Latn kmb_Latn unk cjk_Latn cjk_Latn unk cjk_Latn cjk_Latn unk cjk_Latn